SPQR

SPQR er en forkortelse for Senatus Populusque Romanus («det romerske senat og folk»).Beard, Mary (2016): SPQR. A History of Ancient Rome, Profile Books, s. 16. Bokstavene som utgjør forkortelsen  var først en benevnelse for den romerske republikk, men keiserne under keiserriket brukte også benevnelsen. 

I nyere tid har SPQR blitt et kjennetegn og symbol for byen Roma og dens myndigheter. Bokstavene SPQR er dominerende i Romas kommunevåpen, der de er skråstilt og i gull på rød bunn. Bare unntaksvis brukes bokstaver i våpenskjold, men den lange historiske tradisjonen har her vært avgjørende. På skjoldet brukes en rangkrone med kronring og kløverblader eller en murkrone. Byen bruker SPQR som kjennetegn også frittstående og stilt vannrett, blant annet på offentlige kumlokk.

En humoristisk forvrengning av forkortelsen finner man i blant annet i de italienske utgavene av tegneseriene om Asterix: Sono Pazzi Questi Romani, som er italiensk for «disse romerne er gale». 

 Referanser 

 Litteratur 
 Beneš, C.E. (2009): «Whose SPQR? Sovereignty and semiotics in medieval Rome» i: Speculum, 84, s. 874–904. doi:10.1017/s0038713400208130.

Eksterne lenker

 Eksempler på SPQR hos Perseus.edu

Kategori:Roma
Kategori:Antikkens Roma
Kategori:Latinske ord og uttrykk
Kategori:Heraldikk